謝安大使見遺白玉環
作者：魏了翁
朝代：宋

paragraphs: 寶刀切寒玉，解作環無端。
連蜷虹貫日，晶潤晴生煙。
帝省岷嶓下，冠珮人閒閒。
迺飭坤之靈，效貢窮山淵。
不以他物效，以是期公還。
維公倡德意，地寶弗敢刓。
玉汝不汝瑕，來墮玻江前。
因思取予義，僑也辭韓宣。
落落竟弗合，而此微求旃。
服之報安所，我無青琅玕。
圭復以爲謝，不踐如斯環。